Xuande

Xuande (宣德, Pekin, 1398-id., 1435), bere benetako izena Zhu Zhanji (朱瞻基), Hongxi enperadorearen seme nagusia zen. Ming dinastiaren bosgarren enperadorea izan zen. 1425tik 1435era errege izan zne.

Biografia 
Txinako historian Xuande oso enperadore kulto gisa gelditu da. Literaturaz eta poesiaz asko zekien. Gai militarretan ere oso iaioa zen, estratega handia. Bere agintaldian funtzionario konfutziarrak eta eunukoak kontrolatzen saitu zen. Txinako indarra erakusteko bere aitona Yonglek hasitako itsas-espedizioekin jarraitu zuen; berak agindu zuen Zheng He almirante eunukoaren azkena.

1427an Annamen independentzia onartu behar izan zuen. Armada, bestetik, errebelde mogolen aurka bidali zuen, inperioaren egoera orekatzeko eta lasaitzeko. Haren agindupean ekonomia eta egoera soziala hobetu ziren. Ming dinastiaren garai egonkorrena izan zen Xuanderena.

1435ean hil zen, 37 urte zituelarik. Pekinetik gertu lurperatu zuten, Ming dinastiaren hilobietan. Zhengtong semeak tronuan ordezkatu zuen.

Erreferentziak

Kanpo estekak 

Txinako enperadoreak
Ming dinastiaren enperadoreak
XV. mendeko txinatarrak